Z A K LJ U Č C I

s 9. sjednice Zajedničkog povjerenstva za tumačenje Kolektivnog ugovora za djelatnost zdravstva i zdravstvenog osiguranja

održane 14. studenog 2019. godine

*Upit:*

1. *Ostvaruju li servisni inženjer i servisni tehničar koji na Odjelu dijalize vrše održavanje aparata koji služe u procesu dijalize i kontroliraju rad medicinske opreme za vrijeme medicinskih postupaka u hemodijalizi dodatak kao nezdravstveni radnici koji rade s infektima?*
2. *Ulaze li u prosjek dodataka za izračun položajnog dodatka glavne sestre službe/odjela i dodaci na uvjete rada liječnika (specijalizanata, specijalista, užih specijalista) i logopeda?*
3. *Ostvaruju li dodatak od 8% za iznimnu odgovornost za život i zdravlje ljudi svi ostali zdravstveni radnici bez obzira sudjeluju li u procesu dijagnostike i liječenja ili samo oni zdravstveni radnici koji sudjeluju u procesu dijagnostike i liječenja?*
4. *Ostvaruje li medicinska sestra pravo na dodatak od 23% kao zdravstveni radnik u timu s intervencijskim gastroenterologom i intervencijskim pulmologom iako u našoj ustanovi ne postoji organizacijska jedinica tim?*

**Zaključak broj 35:**

1. **Servisni inženjeri i tehničari na hemodijalizi kao nezdravstveni radnici imaju pravo na dodatak na plaću za posebne uvjete rada od 17% + 4% ako rade s infektima 2/3 radnog vremena.**
2. **Glavna sestra, zdravstveni i nezdravstveni radnik – voditelj zavoda/službe odnosno voditelj odjela ima pravo na dodatak od 14% odnosno 13% više od prosjeka dodataka za uvjete rada koji dobivaju svi zdravstveni radnici I., II. i III. vrste u tom zavodu/službi odnosno odjelu.**
3. **Povjerenstvo upućuje na Zaključak 34 b) koji glasi:**

***Doktori medicine i doktori dentalne medicine imaju pravo na dodatak zbog iznimne odgovornosti za život i zdravlje ljudi u iznosu od 16% od osnovne plaće, a ostali zdravstveni radnici imaju pravo na predmetni dodatak u iznosu od 8% od osnovne plaće.***

1. **Zdravstveni radnik, kada obavlja posao s intervencijskim gastroenterologom, intervencijskim kardiologom i intervencijskim pulmologom, ima pravo na dodatak od 23% za posebne uvjete rada.**

*Upit:*

*Imaju li medicinske sestre/tehničari pravo na dodatak za uvjete rada od 15%, a ne 11% kako im je poslodavac odredio. Samostalno izvršavaju dijagnostičke pretrage u ORL klinici, subspecijalistička ambulanta audiologije na osnovu kojih liječnik postavlja dijagnozu i ordinira daljnje liječenje.*

**Zaključak broj 36: Medicinske sestre u poliklinikama imaju pravo na dodatak od 11% za posebne uvjete rada te dodatak od 8% za iznimnu odgovornost za život zdravlje ljudi.**